रोडवेज स्टाफ ने कमर कसी, वर्षांे से बेकार पड़े बगीचे में खिलाएंगे फूल
रोडवेजकर्मशाला परिसर में अब जल्द पार्क विकसित हो सकेगा। अधिकारियों कर्मचारियों ने पार्क को मिलकर विकसित करवाने का निर्णय लिया है। ताकि वर्षों से विकास की राह देख रहे पार्क को हरा-भरा किया जा सके। विभागीय स्टाफ इसकी देखरेख करने में जुट गया है। बता दें कि कर्मशाला के बीच में पार्क बनाने के लिए छोड़ी गई करीब आधा एकड़ खाली भूमि में मिट्टी डलवाई जा रही है।
इस पार्क को विकसित करवाने में करीब 1 लाख 50 हजार रुपए खर्च होने हैं। वहीं रोडवेज डिपो महाप्रबंधक ने भी सहयोग करने की बात कही है। पार्क के विकसित होने पर रोडवेज कर्मशाला की शोभा बढ़ेगी। वहीं इस पार्क में बैठ कर्मचारी अपना खाली समय व्यतीत कर सकेंगे।
बजटके अभाव में बना था कूड़ादान
रोडवेजकर्मशाला निर्माण के साथ ही पार्क का प्रपोजल भी तैयार हुआ था। लेकिन बीएंडआर विभाग के पास बजट कम पड़ गया था। रोडवेज विभाग ने दाेबारा से प्रपोजल तैयार कर सरकार को भिजवा दिया है। मगर कई वर्षों से बजट के इंतजार में पार्क कूड़ादान बनकर रह गया था।
कर्मशाला परिसर में जल्द विकसित होगा पार्क
^रोडवेजस्टाफ ने मिल-जुलकर पार्क को विकसित करने का निर्णय लिया है। पूरा स्टाफ इसमें सहयोग कर रहा है। पार्क में करीब डेढ़ लाख रुपए का खर्च होगा। जिसके लिए रोडवेज जीएम ने भी सहयोग करने की बात कही है। जल्द पार्क को तैयार कर लिया जाएगा।’’ मनोजशर्मा, रोडवेज कर्मशाला प्रबंधक, सिरसा
प्रत्येक रिटायर्ड कर्मचारी अपने हाथों से लगाता है पार्क में पौधा
रोडवेजडिपो की कई वर्षों से रिटायर्ड होने वाली कर्मचारी के हाथों से पौधा लगाने की परंपरा चली रही है। जिसके तहत अब तक दर्जनों पौधे लगाए जा चुके हैं। इन पौधों की पार्क विकसित नहीं होने के कारण सही प्रकार से देखरेख नहीं हो पा रही थी। अब पार्क विकसित होने के साथ-साथ इस परंपरा को भी जारी रखा जा सकेगा। वहीं इससे पूर्व पार्क में लगाए गए पौधों की भली प्रकार देखभाल हो सकेगी।
पार्क की बुरी स्थिति देख रोडवेज कर्मचारी यूनियनों के पदाधिकारियों ने इसका सुधार करने की ठानी थी। जिसमें अधिकारियों ने भी उनका सहयोग देने की बात को स्वीकार किया। रोडवेज अधिकारी कुलदीप जांगड़ा रोडवेज वर्कर यूनियन के प्रधान मदनलाल खोथ ने बताया कि इसमें मिलजुलकर काम किया जा रहा है।
रोडवेज कर्मशाला स्थित पार्क में डलवाई गई मिट्टी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva